Vikipediyada bu ad-soyadlı digər şəxslər haqqında da məqalələr var; bax: Laslo Papp.

**Laslo Papp** (mac. László Papp; 25 mart 1926, Budapeşt – 16 oktyabr 2003, Budapeşt) — Macarıstanın Budapeşt şəhərindən olan professional boksçu. 1948-ci ildə Londonda keçirilən Yay Olimpiya oyunlarında, 1952-ci ildə Helsinkində keçirilən Yay Olimpiya oyunlarında və 1956-cı ildə Avstraliyanın Melburn şəhərində keçirilən Yay Olimpiya oyunlarında qızıl medallar əldə etmişdir. Sonuncu Olimpiya yarışmasında Xose Torresi məğlub edərək Olimpiya tarixində üç ardıcıl qızıl medal qazanan ilk boksçu oldu.

Həvəskar karyerası
------------------

Papp 1948-ci ildə Londonda keçirilən Yay Olimpiya oyunlarında, 1952-ci ildə Helsinkində keçirilən Yay Olimpiya oyunlarında və 1956-cı ildə Avstraliyanın Melburn şəhərində keçirilən Yay Olimpiya oyunlarında qızıl medalların sahibi olmuşdur. O, həmçinin, 1949-cu ildə Osloda və 1951-ci ildə Milan şəhərində keçirilən orta çəki kateqoriyasında çempion oldu. O, amatör olaraq 55 oyunda ilk raundda nokaut etdi.

### Olimpiya Oyunlarında nəticələri

**1948** London (İngiltərə)

* Məğlub edib Valfrid Resko (Finlandiya) KO 2
* Məğlub edib Jan Velter (Luksemburq) KO 1
* Məğlub edib Oqyust Kavinyak (Belçika) KO 1
* Məğlub edib Ivano Fontana (İtaliya) 3–0
* Məğlub edib Conni Rayt(İngiltərə) 3–0

**1952** Helsinki (Finlandiya)

* Məğlub edib Spayder Vebb (ABŞ) KO 2
* Məğlub edib Çarli Çeys (Kanada) KO 2
* Məğlub edib Petar Stankoff Spassoff (Bolqarıstan) 3–0
* Məğlub edib Eladio Oskar Herrera (Argentina) 3–0
* Məğlub edib Teunis van Şalkvik(Cənubi Afrika) 3–0

**1956** Melburn (Avstraliya)

* Məğlub edib Alberto Saenz (Argentina) KO 3
* Məğlub edib Zbiqnev Petrikovskiy (Polşa) 3–0
* Məğlub edib Xose Torres (ABŞ) 2–1

Peşəkar karyerası
-----------------

Əlində problem olmasına baxmayaraq Papp 1957-ci ildə peşəkar boksçu karyerasına başladı və tez bir zamanda orta çəki kateqoriyasında yüksəlməyə başladı, lakin Macarıstan kommunist ölkəsi idi və həmin dövrdə peşəkar boks ilə məşğul olmağa icazə verilmirdi. Papp məşq etmək və döyüşlərə qoşulmaq üçün Avstriyanın paytaxtı Vyana şəhərinə getməli oldu. Bu dezavantajlara baxmayaraq Avropanın orta çəkili baş məşqçisi adı uğrunda Tayqer Cons, Fransanın çempionu İppolit Anne və Kris Kristensen kimi bir sıra yarışmaçıları məğlub etdi. Kristensendən sonra Papp ABŞ-dən olan yarışmaçı Rendi Sendini məğlubiyyətə uğratdı. 1964-cü ildə Papp artıq dünya çempionatının baş məşqçiliyinə imza atdıqdan sonra, Macarıstanın kommunist rəhbərliyi ona çıxış vizası verməkdən imtina edərək onun karyerasını sona çatdırdı. Bunun səbəbi Kommunist Macarıstanda professional boksun qadağan edilməsidir və hökumət Pappın xaricdəki oyunlarda qazandığı qələbələri əsas göstərərək onun ölkədən çıxmasına icazə vermədi.

Papp rinqdə məğlub edilməz idi. İştirak etdiyi döyüşlərdə 27 dəfə qələbə qazanmış. 2 dəfə heç-heçə qalmış, lakin heç vaxt məğlub olmamışdır. Qələbələrindən 15-də nokaut etmişdir.

Ölümü
-----

Laslo Papp 2003-cü ildə Budapeştdə vəfat etmişdir.

Həmçinin bax
------------

* Alfred Hayoş

İstinadlar
----------

1. 1 2 3 4  Laszlo Papp // Encyclopædia Britannica (ing.).
2. 1 2 3 4  László Papp // Brockhauz Ensiklopediyası (alm.). / Hrsg.: Bibliographisches Institut & F. A. Brockhaus, Wissen Media Verlag

Xarici keçidlər
---------------

* Rəsmi səhifəsi